أخنوش باين عليه متبع آخر صيحات التكنولوجيا العالمية، هادشي بان خلال الكلمة ديالو فلقاء مع المهندسين فطنجة اليوم السبت، واللي شارك فيه 1100 مهندس ومهندسة تجمعية رئيس التجمع فالكلمة ديالو قال بأن في نهاية الأسبوع اللي فات، في ديسلدورف وفرانكفرت، تلاقا مهندسين تجمعيين، كيشغلو المئات من المهندسين والدكاترة الألمان، وهذا دليل على تفوق المغاربة وقدرتهم على الإبداع. أخنوش أشار إلى أنه ضروري نعرفو نوظفوا التكنولوجيا، لأنها ضرورية باش نلقاو حلول كثيرة لمشاكل التشغيل في صفوف النساء والشباب، وزاد باللي Les GAFA عندهم تأثير علينا، على المجتمع ديالنا، على المقاولات المغربية، أو حتى على طريقة التفكير و العمل ديالنا ومن الضروري نتأقلموا معا هاد الوضع الجديد فالإقتصاد العالمي، وفي نفس الوقت، من الضروري باش نحميو النسيج الوطني من الآثار اللي تقدر تخلفها. أخنوش تساءل علاش مثلا بالنسبة للتجاراللي العدد ديالهم 700.000 تاجر اليوم في المغرب. ميطوروش العرض ديالهم اليوم، ويستخدموا تقنيات بحال last-mile-delivery اللي ولات عندها أهمية قصوى اليوم. 
أخنوش كيآمن بالتكنولوجيا ومتابع للتحولات فهاد المجال… Les GAFA عندهم تأثير علينا وخاصنا نستثمروا الابتكار الجديد باش نتغلبو على البطالة